CELEX: 62021TN0285
Language: da
Date: 2021-05-21 00:00:00
Title: Sag T-285/21: Sag anlagt den 21. maj 2021 — Alliance française de Bruxelles Europe m.fl. mod Kommissionen

12.7.2021   
            
            
               DA
            
            
               Den Europæiske Unions Tidende
            
            
               C 278/63
            
         
      Sag anlagt den 21. maj 2021 — Alliance française de Bruxelles Europe m.fl. mod Kommissionen
      (Sag T-285/21)
      (2021/C 278/86)
      Processprog: fransk
      
         Parter
      
      
         Sagsøgere: Alliance française de Bruxelles-Europe (Bruxelles, Belgien) og syv andre sagsøgere (ved advokat E. van Nuffel d’Heynsbroeck)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Gennemførelsen af Europa-Kommissionens afgørelse om at tildele parti 4 (fransk) af kontrakt under rammeaftalerne om sprogundervisning for Den Europæiske Unions institutioner, organer og agenturer (nr. HR/2020/OP/0014), i første række til sammenslutningen CLL Centre de Langues — Allingua og i anden række til sammenslutningen Alliance Europe Multilingue, som består af sagsøgerne, udsættes indtil afsigelsen af den kendelse, der afslutter sagen om foreløbige forholdsregler, og der anordnes enhver anden nødvendig foranstaltning, herunder konstatering af udsættelsens virkning på den kontrakt, som eventuelt er indgået i strid med den i finansforordningens artikel 175 fastsatte standstillperiode.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at der i strid med finansforordningens artikel 170, stk. 3, ikke er givet tilstrækkelige oplysninger. Sagsøgerne har i den henseende anført, at en gennemgang af de oplysninger, der er fremsendt vedrørende kvaliteten af det af sagsøgerne afgivne bud, og de kvaliteter og fordele, der kendetegner buddet fra den bedst placerede tilbudsgiver, ikke viser nogen sammenhæng mellem vurderingen og den fastsatte vægtning, og at det derfor ikke er muligt at forstå, hvorfor sagsøgernes bud har opnået en lavere placering end det bud, der er afgivet af den bedst placerede tilbudsgiver.
               
            
                  2.
               
               
                  Andet anbringende om, at Europa-Kommissionen ikke effektivt udøvede sin skønsbeføjelse, idet den i forbindelse med sin vurdering ikke tog hensyn til de elementer i det tekniske forslag, der fremgik af sagsøgernes bud, og som var tilgængelige via et krypteret hyperlink, der var indeholdt i deres bud, med den begrundelse at disse elementer kunne være indgivet eller ændret efter udløbet af den fastsatte frist for indgivelse af bud, uden konkret at kontrollere om en sådan risiko eksisterede.
               
            
                  3.
               
               
                  Tredje anbringende, som er fremsat subsidiært, om anlæggelsen af et åbenbart urigtigt skøn, idet der ikke foreligger en klar sammenhæng mellem vurderingen af de faktiske kvaliteter, der kendetegner det af sagsøgerne afgivne bud, og den vægt, som er tillagt kriterierne for kvalitet.